cyanic-selkie/wikianc huggingface dataset:
Det absolutte mareritt (film)
Det absolutte mareritt (originaltittel: The Sum of All Fears) er en amerikansk politisk thriller fra 2002 regissert av Phil Alden Robinson. Filmen handler om den amerikanske agenten Jack Ryan som involveres i jakten på nynazister som har som formål å spille Russland og USA opp mot hverandre ved hjelp av en atombombe. Hovedrollen som Ryan spilles av Ben Affleck, mens sentrale biroller spilles av Morgan Freeman, James Cromwell, Bridget Moynahan, Liev Schreiber og Ciarán Hinds. Filmen er basert på Tom Clancys roman med samme tittel fra 1991.
Filmen fikk blandet mottakelse av filmanmelderne og ble en moderat publikumssuksess.
Handling
Filmen handler om storpolitikk totalt ute av kontroll når katastrofen er et faktum. USAs frykt for den kalde krigen vekkes til live etter at Russlands president dør og etterfølges av en mann med en mystisk fortid. I tillegg er tre atomforskere sporløst borte. Nynazister trekker i trådene og har til hensikt å fremprovosere en krig mellom de to stormaktene. Agenten Jack Ryan arbeider intenst med saken, men så slår atombomben ned på amerikansk jord. Lederne for de to stormaktene kjemper en innbitt kamp der det handler om å vise muskler samtidig som man skal ha æren og moralen i behold.
Popularitet og økonomi
Produksjonskostnadene var på ca $68 millioner.
Anmelderne
Det absolutte mareritt fikk blandet mottakelse av filmanmelderne, noe som gjenspeiles i at den har fått 59 % på Rotten Tomatoes og 45% på Metacritic. Den amerikanske filmanmelderen Roger Ebert gav den 3,5 av 4 stjerner, mens Leonard Maltin gav den 2,5 av 4 stjerner.
Også fra de norske anmelderne fikk den blandet mottakelse. Dagbladets anmelder gav den terningkast tre og skrev: «''På plussiden bygger Phil Alden Robinson opp en thriller uten mas og frenetisk kav - inntil bombene krever sitt oppstyr. Men «Det absolutte mareritt» skaper knapt oppstandelse i kinosetene med sitt rutinerte ganglag mot en slutt like velkjent som værmeldingen''». Også VG og Dagsavisen gav også filmen terningkast tre, mens Aftenposten gav den fire.
Priser
Den ble tildelt en VES Award for beste visuelle effekter og BMI Film Music Award for beste filmmusikk (Jerry Goldsmith).
Vitenskapsåret 1825
Vitenskapsåret 1825 er en oversikt over hendelser, prisvinnere, fødte og avdøde personer med tilknytning til vitenskap i 1825.
Mauritius under OL
Mauritius deltok første gang i olympiske leker under Sommer-OL 1984 i Los Angeles, og har siden deltatt i samtlige påfølgende sommerleker. De har aldri deltatt i vinterlekene.
Sigurd Helle
Han ledet gjennomføringen av den norske antarktisekspedisjonen 1956–60 til Dronning Maud Land etter at Polarinstituttes leder Harald Ulrik Sverdrup hadde stått for forberedelsene.
Han ble utdannet cand. mag. ved Universitetet i Oslo i 1948 og ble året etter ansatt som landmåler ved Norsk Polarinstitutt. Frem til 1985 deltok han i feltarbeid innen astronomiske posisjonsbestemmelser, triangulering, jordmagnetisme og tidevannsmålinger.
Utmerkelser
Sigurd Helle ble i 1989 tildelt Kongens fortjenstmedalje i gull.
Helle ble også tildelt Antarktismedaljen.
Bernard Saint-Hillier
Bernard Saint-Hillier (født 29. desember 1911 i Dole i Frankrike, død 28. juli 2004 i Paris) var en fransk general. Under andre verdenskrig deltok Saint-Hillier i det franske ekspedisjonskorpset i slaget om Narvik. Han ble tildelt det norske Krigskorset for sin innsats der.
Svatsum
Svatsum (uttales «Svastom» på folkemunne) er ei bygd som ligger i Gausdal kommune i Innlandet. Bygda tilhører dalføret Vestre Gausdal og er delt i to grender: Øvre Svatsum og Nedre Svatsum. Den er spesielt kjent for de årlige Svatsumdågån. Svatsum har barnehage, to grendehus, butikk med døgnåpent bensinutsalg, kiosk, elektrisitetsverk og kirke. Hovednæringene er jordbruk og skogbruk.
Ekstraklasa 2020–2021
Ekstraklasa 2020–2021, var den 95 sesongen av polsk topp divisjon og den 87 sesongen av Ekstraklasa. Sesongen begynte 21. august 2020 avsluttet 16. mai 2021. Regjerende mestere er Legia Warszawa forsvarte tittelen og vant sitt 15. seriemesterskap.
Svatsum
Frem til 2010 var det også barneskole i Svatsum, men på tross av sterke protester fra bygdefolket la politikerne ned Svatsum skule. Skolebygget som blant annet inneholder svømmebasseng, gymsal, bibliotek og barnehage drives nå av foreningen Svatsum Arena. Det leies ut til ulike trimgrupper, selskaper, privatpersoner, lag og foreninger.
Den eldste kjente skrivemåten av stedsnavnet Svatsum stammer helt i fra 1344, da det het Svartsheimr.
Svatsumdågån
Siden 1998 har det årlig blitt arrangert Svatsumdågån («Svastomsdågån») i Svatsum. Det foregår som regel den siste helga i august. Svatsumdågån innledes med konsert i jettegrytene i Helvete fredag, med vanlig martnaauksjoner og fest lørdag. Dagene avsluttes søndag med ulike aktiviteter.
Det har vært flere kjente artister som har opptrådt i Helvete i forbindelse med Svatsumdågån: Øystein Sunde, Halvdan Sivertsen, Bukkene Bruse, Lomsk, Jonas Fjeld, Ole Paus, Odd Nordstoga, Rita Eriksen, Triumvir, Ronni Le Tekrø, Kristin Sevaldsen.
Løvehodeciklide
Løvehodeciklide er en art i gruppen ciklider. Det er en ferskvannsfisk som blir ca. 10 cm lang. Den lever i hurtigstrømmende vann, og har derfor utviklet en usedvanlig svømmestil som kan minne om måten kutlinger svømmer på. Svømmeblæren er underutviklet, og fisken svømmer med «rykkende» bevegelser.
Det vitenskapelige navnet Steatocranus casuarius (kan oversettes til «fett-skalle-hjelm») refererer til den store kulen som hannene har på hodet.
Svatsum
Svatsumdågån
Ansvarlig for arrangementet er Svatsum Vel.
Bir Zeit
Bir Zeit eller Birzeit (arabisk: بيرزيت) er en palestinsk by nord for Ramallah sentralt på Vestbredden. Folketallet i 2007 var 4.529. Bir Zeit er en hovedsakelig kristen by og i byens sørlige utkant ligger universitetet i Birzeit.
Bir Zeit betyr «Olivenoljebrønnen».
Historie
Birzeit er datert tilbake til bysantinsk tid og tidligere.
Landsbyen ble del av Det osmanske rike i 1517 likesom resten av Palestina, og i 1596 stod den oppført i skattelister under navnet Bir Zayt, som en del av Jabal Quds nahiya i Quds liwa. Den hadde et folketall på 26 husholdninger, alle muslimer. Innbyggerne i landsbyen betalte skatt for hvete, bygg, oliventre, vindruer, frukttre, og geiter og/eller bikuber. Den franske oppdageren Victor Guérin besøkte landsbyen i juli 1863. Han estimerte et folketall på 1.800 innbyggere, av dem var 140 latinske katolikker, mens de andre var «skismatiske grekere» og muslimer. Den katolske menigheten ble ledet av en ung fransk misjonær, fader Joly. Hagene vokste godt og jordsmonnet var naturlig frodig. Her var rikt på vindruer, fiken og pærer. Han merket seg også vakre valnøttre. I 1882 skildret Palestine Exploration Fund i Survey of Western Palestine Bir Zeit som «en kristen, mellomstor landsby, med en gresk kirke og en latinsk kirke, en brønn i nord og oliven i området rundt.» Det røde taket på den latinske kirken ble sagt å stå ut i landskapet.
I 1906 skrev en britisk misjonær fra Church Missionary Society om et utbrudd av kolera n Birzeit tredsve år tidligere, som begynte med at moren til en ung mann som føde av kolera i Nablus vasket hans klær i landsbybrønnen. Sykdommen spredte seg raskt og i løpet av en uke vat 30 personer døde - landsbyen hadde da mellom 200 og 300 innbyggere. Epidemien stanset etter at en landsby-eldste beordret hele befolkningen om å slå leir i sine plantasjer. Det ble igjen tre menn til å begrave de døde, men ingen flere døde. Forfatteren mente at hendelsen var av interesse «ettersom det ikke var noen europeisk hånd inne i bildet fra først til sist, og det viser at fellahin er kapable under vis og energisk veiledning fra sine egne.»
I en folketelling i 1922 utført av de britiske mandatstyresmaktene hadde hadde landsbyen, kalt Bair Zait, et folketall på 896; 119 var muslimer og 777 kristne, mens den i folketellingen i 1931 hadde 251 bebodde hus og et samlet folketall på 1233; 362 muslimer og 871 kristne. Senere er det tilkommet en tredje kirke, som er anglikansk.
I 1945 var folketallet 1.560, alle arabere, med det samlede landarealet på 14.088 mål, i følge en offisiell landmåling. Av dette var 6.908 for plantasjer og irrigert land, 2 414 for korn, mens 402 mål var klassifisert som utbygde områder.
Bir Zait spilte en viktig rolle i den arabisk-israelske krig i 1948; her stasjonerte Abd al-Qadir al-Husaini bevæpnede arabiske styrker. Også etter okkupasjonen i 1967 var Bir Zait en sentrum for palestinsk motstand. I 1973 ble en av landsbyens mest kjente sønner, PLO-politikeren Kamal Butrus Nasir, frept i en israelsk kommandoaksjon. Særlig under den første intifadaen 1987–94 var stedet ofte i overskriftene, idet det utgikk sivil og bevæpnet motstand fra universitetet sønnenfor.
Etter Oslo II-avtalen ble 75,8% av landsbyens areal klassifisert som Area B, og de gjenstående 24,2% som Area C.
Det palestinske nasjonalmuseum ble åpnet i Bir Zeit i 2016.
Herman Ölund
Herman Ölund (født 30. november 1978) er en svensk utforsyklist. Han er nordisk mester 2005, 2006 og 2010.
Sjur Dagestad
Sjur Dagestad (født 6. mai 1961 i Oslo) er professor emeritus. Han er gründer av innovasjonsselskapet Innoco AS.
Han har vært Professor II i Innovasjon ved NTNU, professor II i Innovasjon ved Høgskolen i Sør-Østnorge samt professor II i Innovasjon ved Høgskolen på Gjøvik, innovasjonsdirektør/utviklingssjef i Tomra Systems ASA (Panteautomater), utviklingssjef i HTS (Bilbarnestoler) og FoU-direktør i Auragruppen (Ventilasjon). Dagestad og Ødemark var første vinnere av Reodorprisen. Sammen med Odd Christer Solberg drev han gruvekompaniet SODA. Dagestad har skrevet en rekke bøker innen innovasjon, så som Vekstbedriften, Innovasjon i praksis, Innovatører i praksis og Innovasjon i offentlig sektor. Han har også skrevet barnebøker (Martin og boblemaskinen, Det grusomme som skjedde bak kongens kjøleskap, En pluss en er fire tre).
Vikøyri
Vikøyri (også brukt Viksøyri, lokalt kalt Øyri) er et tettsted og administrasjonssenteret i Vik kommune i Sogn og Fjordane. Tettstedet har innbyggere per 1. januar, og ligger på sørsiden av Sognefjorden. Riksvei 13 går gjennom Vikøyri.
Middelalderkirkene Hove kirke og Hopperstad stavkirke samt Vik kirke fra 1877 ligger her.
José de Amézola y Aspizúa
José de Amézola y Aspizúa (født 1874, død 1922) var en baskisk sportsutøver som deltok i de olympiske leker 1900 i Paris.
Bee County
Bee Countys totale areal er 2 280 km² hvorav 0 km² er vann. I 2000 hadde fylket 32 359 innbyggere og administrasjonssenteret ligger i byen Beeville. Fylket har fått sitt navn etter Barnard E. Bee sr. som var statssekretær i Republikken Texas.
Our Better Selves
Our Better Selves er en amerikansk stumfilm fra 1919, regissert av George Fitzmaurice.
Handling
Et velstående medlem av den franske adelen, Loyette Merval, er gift med en amerikaner ved navn Willard Standish. De har et kjærlig ekteskap, bortsett fra deres gjensidige misnøye med Willards lediggang. Etter at Willard begynner å arbeide som sjåfør, får Loyettes påfølgende avsky for en slik lavtlønnet yrke ham til å slutte med dette.
Manic-5
Manicougan 5 vannkraftverk, offisielt kalt Manic-5, er et vannkraftverk i elven Manicouagan i provinsen Quebec i det østlige Canada. Denne elva renner gjennom Labradorhalvøya sørover og munner ut i St. Lawrence-elva nær Atlanterhavet. Vannkraftverket får vann fra Daniel Johnson-demningen (Manicouagan-demningen) som er hovedbarrieren for den kunstige Manicouagansjøen.
Vannkraftverkene i Manicouagan-komplekset omfatter:
Øst-Timors sentralbank
Øst-Timors sentralbank er sentralbanken for Øst-Timor. Sentralbanken er grunnlovfestet, men ikke innført. Den er under innføring, og dens oppgaver utføres i mellomtiden av et bank- og betalingsråd; The Banking and Payments Authority of Timor-Leste (BPA).
Visjon og målsettinger
BPAs visjon er å være en troverdig leder i å bevare prisstabilitet og fostre økonomisk vekst i Øst-Timor.
BPA utfører mange av de oppgavene den kommende sentralbanken skal utføre, herunder utstedelse av penger, overvåking av banknæringen, samt overvåking av landets økonomi for å kunne etablere en økonomisk politikk som gir moderat inflasjon. I tillegg samler og utgir de informasjon, fungerer som clearinghus for bankene, fyller rollen som regjeringens bank og forvalter landets valutareserver. Dette gjør at BPA i praksis utfører de aller fleste oppgavene en sentralbank normalt gjør.
I 2005 etablerte Øst-Timor et petroleumsfond for å sikre velferd også for kommende generasjoner, dette fondet administreres også av BPA.
Sentralbanksjef
Sentralbanksjef («General Manager») pr mars 2008 er Abraão F. de Vasconselos.
Liste over spillere i Manchester United FC
Liste over spillere i Manchester United FC er en fullstendig oversikt over spillere med minst 100 seriekamper for Manchester United Football Club. Manchester United Football Club, bedre kjent som Manchester United, er en engelsk profesjonell fotballklubb beliggende i Old Trafford, Manchester. Klubben ble stiftet i 1878 under navnet Newton Heath LYR FC og spilte sin første obligatoriske kamp i oktober 1886, da de deltok i FA-cupen for første gang. Klubben byttet navn til Manchester United FC i 1902 og flyttet til Old Trafford i 1910, hvor de også spiller sine hjemmekamper. Manchester United er, målt i antall serie- og cupmesterskap, Englands mest suksessrike fotballklubb, og sikret seg sitt første større trofé i 1908, da klubben vant engelsk 1. divisjon. Klubben har etter dette vunnet serien ytterligere 19 ganger, FA-Cupen elleve ganger og ligacupen fire ganger. De har også vunnet UEFA Champions League tre ganger. Klubben hadde sin mest suksessrike periode under Alex Ferguson fra 1986 til 2013, da Ferguson ledet laget til 13 seriemesterskap og to Champions League-titler.
Trubadurdiktning
Trubadurdiktning er en gammeloksitansk skalde- og sangdikttradisjon som blomstret i sydfranske områder i høymiddelalderen (1100–1350), og som danner utgangspunktet for lignende tradisjoner i andre europeiske land, eksempelvis nordfransk trouvèrediktning og tysk minnesang.
Liste over spillere i Manchester United FC
Etter at klubben startet å spille obligatoriske kamper, har mer enn 850 spillere spilt for Manchester United. Av disse har 172 spillere spilt hundre eller flere seriekamper for klubben; det er disse som er listet her. Sju av spillerne spiller fortsatt for klubben. Kantspilleren Ryan Giggs har flest seriekamper i klubbens historie, med 672 seriekamper fra 1990 til 2014. Spissen Bobby Charlton er den som har flest seriemål for klubben, med 199 scoringer på 606 kamper fra 1956 til 1973.
Trubadurdiktning
Etymologi
Det oksitanske ordet trobar betyr å finne opp, senere mer spesifikt i betydningen å skrive dikt og komponere sanger. I det oksitanske språkområdet ble en mannlig utøver av denne dikteformen kalt trobador, en kvinnelig trobairitz. Gammelfransk trover tilsvarer trobar, og noe etter trubadurdiktningen blomstret en tilsvarende tradisjon i områdene nord for Loire som kalles trouvèrediktning og som ble skrevet på languedoilsk språk. Det oksitanske trobador ble i det nordfranske språkområdet troubadour, hvorfra trubadur.
Liste over spillere i Manchester United FC
Klubbkapteiner
Fra 1882 og til 2016 har 45 spillere vært klubbkaptein for Newton Heath LYR FC, Newton Heath FC eller Manchester United FC. Den første av klubbens klubbkapteiner man kjenner til, var E. Thomas, som var kaptein fra 1882 til 1883. Den av klubbens spillere som har vært klubbkaptein over lengst periode, er Bryan Robson, som var kaptein fra 1982 til 1994, hvorav de to siste årene sammen med Steve Bruce. Roy Keane er klubbens mestvinnende som klubbkaptein, med fire Premier League-titler, to FA-cuptitler, en Community Shield-tittel, et vunnet Champions League-mesterskap, samt et vunnet Intercontinental Cup-mesterskap. Nåværende klubbkaptein, Wayne Rooney, tok over etter Nemanja Vidić, da Vidić forlot klubben i 2014.
Trubadurdiktning
Forhistorie
Vilhelm IX av Akvitania (1071–1127) regnes som den eldste trubadur det finnes bevarte verk av. Allerede i disse tidlige diktene fra slutten av 1000-tallet framstår trubadurtekstene som språklig, formalt og innholdsmessig forbausende høyt utviklet, uten at det finnes bevarte forløpere i andre romanske språk. Det antas likevel at Vilhelm sto i en lang tradisjon. Eble II av Ventadorn skal ha vært Vilhelms forgjenger, men ingen ting av Eble er bevart.
Liste over spillere i Manchester United FC
Fotnoter
<references group="upper-alpha" />
Trubadurdiktning
Forhistorie
Orderic Vitalis bemerker at Vilhelm komponerte sanger om sine erfaringer fra korstoget i 1101, noe som kan være den første samtidige referansen til trubadurenes lyrikk. Orderic gav også det som kan være den første beskrivelsen av en trubadurs forestilling, et øyenvitnes beretning av en av Vilhelm IX's framføringer: Picauensis uero dux … miserias captiuitatis suae … coram regibus et magnatis atque Christianis coetibus multotiens retulit rythmicis uersibus cum facetis modulationibus. (X.21)
Den Poitevinske hertug … hans lidelser i fangenskap … foran konger, fyrster og kristne forsamlinger, mange ganger sunget med rytmiske vers og vittige vendinger
Formspråk
Det finnes noen mulige forbilder til trubadurdiktningen i latinsk kulturtradisjon, spesielt i musikk- og litteraturmiljøet i klosteret Saint-Martial ved Limoges, men med tanke på kompleksitet og kunstferdighet går trubadurenes sofistikerte rim- og strofeteknikk langt ut over de mulige tilknytningspunktene med latinsk diktekunst.
Trubadurdiktningen inneholder et bredt spekter former som ble kopiert og videreutviklet i gammelfranske, gammelitalienske og middelhøytyske dikt, og som ble en slags kanon med pregende innflytelse på den lyriske hoffpoesien i middelalderen.
Noen eksempler på trubadurdikteformene:
Kjente trubadurer
Navnene på ca. 450 sydfranske trobadorer/trobairizer er kjent. De hadde svært variert bakgrunn og tjente til livets opphold på ulike måter. De framførte sine sanger og annet i ulike sosiale sammenhenger, men i rollen som trubadur var de engasjert ved fyrstehoffene; mange av dem reiste mye mellom de europeiske hoffene. En god trubadur sto høyt i anseelse ved fyrstehoffene, og enkelte fyrstene var selv trubadurdiktere, men sannsynligvis ble sangene deres framført av musikere av lavere sosial rang, såkalte joglars.
William Henry Elder
William Henry Elder (1819–1904) var en amerikansk katolsk biskop.
Bakgrunn
Han var sønn av Basil Elder og Miles Elder née Snowden, barnebarn av Thomas Elder og etterkommer av William Elder (1681–1714), en katolsk immigrant fra England. Hans bestemor var Elisabeth Spalding. Dette gjør ham til en fetter av Caterine Spalding, medgrunnlegger av Sisters of Charity of Nazareth.
Fra 1831 gikk han på Mount St. Mary's College i Emmitsburg, som ble ledet av John Baptist Purcell, som senere ble den andre biskopen av Cincinnati. I 1837 ble han uteksaminert fra skolen og gikk inn på St. Mary's Seminary. I 1842 ble han sendt til Pontificio Collegio Urbano de Propaganda Fide, hvorfra han ble uteksaminert med en doktorgrad.
Prest
Den 29. mars 1846 ble han presteviet av erkebiskop Giovanni Brunelli for erkebispedømmet Baltimore og vendte tilbake til St. Mary's Seminary som professor.
Biskop av Natchez
Pave Pius IX utnevnte ham til biskop av Natchez 9. januar 1857, etter avdøde James Oliver Van de Velde. Francis Patrick Kenrick, erkebiskop av Baltimore, bispeviet ham 3. mai 1857 i Baltimore. Medkonsekratorer var John McGill, biskop av Richmond, og James Frederick Wood, koadjutorbiskop av Philadelphia.
Hans bispedømme dekket hele staten Mississippi. Under den amerikanske borgerkrig hadde han noen konflikter med militæret og ble fengslet i Vidalia i noen uker. Han deltok i Det første Vatikankonsil som konsilafader.
Etter å ha fått gulfeber trakk han seg 3. juli 1878 som biskop av Natchez.
Erkebiskop av Cincinnati
Den 30. januar 1880 ble han av pave Leo XIII til ham koadjutorerkebiskop av Cincinnati. Den 4. juli 1183 døde John Baptist Purcell og ble etterfulgt av Elder som erkebiskop av Cincinnati. På den tiden var bispedømmet i økonomiske vanskeligheter. Han gjenåpnet Mount Saint Mary Seminary, som hadde vært stengt siden 1879, i 1887. Han døde av influensa i 1904 og ble gravlagt på St. Joseph Cemetery i Cincinnati.
Victoria County
Victoria County er navnet på fylker i Canada, USA og Trinidad og Tobago:
Canada:
Trinidad og Tobago:
USA:
Samedan
Samedan er en landsby og kommune i distriktet Maloja i den østlige sveitsiske kantonen Graubünden. Ved utgangen av 2009 hadde den 2,976 innbyggere. Kommunen har et areal på 113,8 km², fordelt på to områder, da en eksklave ligger på sørsiden av hoveddalføret Ober-Engadin. Kommunesenteret ligger 1 721 meter over havet, fem kilometer nordøst for St. Moritz.
Retoromansk var det stedegne talespråket, men siden 1980-årene har tysk vært talespråket til et flertall av befolkningen.
Oslo-Filharmonien
Oslo-Filharmonien (før: Oslo Filharmoniske Orkester og fram til 1979: Filharmonisk Selskaps Orkester) er et symfoniorkester i Oslo, med base i Oslo Konserthus. Orkesteret ble stiftet i 1919 og er i dag et av Europas ledende symfoniorkestre. Sjefdirigent siden 2020 er Klaus Mäkelä og orkesteret har 108 musikere. Orkesteret ble for alvor internasjonalt kjent under perioden til Mariss Jansons (1979–2002), som foretok en rekke turnéer til kjente konserthus og festivaler i utlandet samt gjorde mange plateinnspillinger for EMI og Chandos. Det internasjonale gjennombruddet kom med den kritikerroste utgivelsen av Tsjajkovskijs ''Symfoni nr. 5'' på Chandos i 1984 og turnéen til England samme år. Blant andre høydepunkter i orkesterets historie hører residensuken i Wiens prestisjetunge Musikverein-sal i 1997, der orkesteret spilte fem kvelder på rad. Blant tidligere sjefdirigenter hører Herbert Blomstedt (1962–68), André Previn (2002–06), Vasilij Petrenko (2013–20) og Jukka-Pekka Saraste (2006–13). Orkesteret har vunnet tretten Spellemannpriser fordelt over seks tiår, og er blant de mestvinnende artister/orkester i prisens historie. Blant prisene er hedersprisen orkesteret fikk tildelt under Spellemannprisen 2019 i forbindelse med sitt 100-årsjubileum.
Historikk
Oslo-Filharmoniens røtter går tilbake til 1871, da Christiania Musikforening ble stiftet av Edvard Grieg og Johan Svendsen, og dermed avløste Det Philharmoniske Selskab av 1847. Orkesteret ble siden ledet av Ole Olsen, Johan Selmer, Iver Holter og Otto Winter-Hjelm. Under Holters ledelse ble orkesteret slått sammen med Christiania Theaters Orkester, som den gang var truet av reduksjoner. Holter foreslo opprettelsen av et byorkester som kunne spille ved kommunale festligheter, ved konsertoppførelser og i teatret. Orkesteret fikk dermed kommunal støtte fra 1889.
I 1899 ble Nationaltheatret, som skulle romme både teater og opera, åpnet. Her fikk man et orkester med opptil 44 musikere. Dette orkesteret skulle også være Musikforeningens og hovedstadens faste symfoniorkester. Musikerne kom i stor grad fra det tidligere Christiania Theaters Orkester. Kapellmester var Johan Halvorsen.
Under 1. verdenskrig ble orkesteret oppløst som følge av pengemangel og lønnskonflikter, men ble gjenopplivet i 1918 ved en gave fra skipsreder A. F. Klaveness på 500 000 kr. Berømte gjestedirigenter ble invitert. Klaveness ble også leder av en komité innenfor Musikforeningen som forberedte stiftelsen av et permanent, selvstendig orkester. I 1919 ble Nationaltheatrets orkester oppløst, og de fleste musikerne tok plass i det nystartede Filharmonisk Selskaps Orkester.
1919–20 : Den første sesongen
I løpet av våren hadde det vært stor diskusjon i pressen om hvem som skulle få æren av å være orkesterets første dirigent. Skulle man prioritere norske kandidater, eller skulle man velge en utenlandsk dirigent som kanskje var dyktigere, men som ikke ville ha det samme forholdet til og ønsket om å ivareta norsk musikk? Pressen selv foreslo at stillingen skulle deles, og det endelige resultat ble tre kapellmestre: Johan Halvorsen, Georg Schnéevoigt og polske Ignaz Neumark.
Filharmonisk Selskaps Orkesters første konsert fant sted i Logens Store Sal 27. september 1919, med 59 musikere på podiet og med Georg Schnéevoigt som dirigent. På programmet var Rikard Nordraaks «Ja, vi elsker», Johan Svendsens «Festpolonaise», Christian Sindings ''Symfoni nr. 1, Edvard Griegs Klaverkonsert i a-moll'' og til slutt «Landkjenning», med operasangeren Erik Bye som barytonsolist, og med Den norske studentersangforening og Christiania Handelsstands Sangforening i korpartiene.
Blant den første sesongens store gjester var pianistene Eugen d’Albert, Edwin Fischer, Wilhelm Kempff, Ignaz Friedmann og Arthur Schnabel, og fiolinistene Bronislaw Hubermann og Carl Flesch, samt den internasjonale superdirigenten Arthur Nikisch.
I løpet av denne første sesongen ga orkesteret 135 offentlige konserter, de fleste for fulle hus. Også kammermusikkseriens seks abonnementskonserter trakk mange tilhørere. Filharmonisk Selskaps Strykekvartett, etablert tre uker etter åpningsskonserten, besto av lederne for hver strykegruppe: Richard Burgin, Oscar Holst, H. H. van der Vegt og Alexander Schuster.
1920-årene
Ved innledningen til sesongen 1920–21 trakk Johan Halvorsen seg etter uenighet med styret om honorar og administrative forpliktelser. Selskapet fortsatte med de to gjenværende faste dirigentene. Den tyske fiolinisten Hugo Kolberg overtok konsertmesterplassen etter Richard Burgin, som gikk over til stillingen konsertmester i Boston Symphony Orchestra under Pierre Monteaux og senere Koussevitzky. I 1920 ble de etter hvert veldig populære skolekonsertene introdusert. Allerede i januar 1921 var de besøkt av over 30 000 barn. Ved utgangen sesongen fratrådte Ignaz Neumark, og José Eibenschütz ble hyret inn og fikk ansvar for 75-80 konserter årlig. Sesongens høydepunkt var trolig besøket av Sibelius, som dirigerte to konserter med egne verker for fulle hus og med kongefamilien i salen.
Sesongen 1921–22 ble Filharmonisk Selskaps Kor stiftet, og orkestret ble av økonomiske grunner redusert med fem musikere. Til tross for stor suksess, gikk orkesteret fortsatt med underskudd. Orkesteret var avhengig av ytterligere inntekter for å kunne overleve, og dette førte til lange debatter om statsstøtte. I Stortinget var meningene delte; Partimessig tverrpolitisk sto Bygde-Norge mot By-Norge. Resultatet var opprettelsen av et fond på 500 000 kr med årlige bevilgninger, hvorav 200 000 kr skulle gå til orkestrene i Kristiania og Bergen, og 100 000 kr var på deling mellom Stavanger og Trondheim.
For å møte de økonomiske problemene ble repertoaret popularisert og formen noe fornyet slik som de svært populære friluftskonsertene. Den første friluftskonserten fant sted på St. Hanshaugen i august 1922, og innledet konsertsesongen 1922–23. Hele 15 000 billetter ble solgt, og allerede lørdagen etter ble en ny utendørskonsert arrangert.
I løpet av sesongen 1923–24 slapp tre nye norske dirigenter til: Olav Kielland, Arild Sandvold og den norsk-amerikanske Ole Windingstad. Den aller første av Filharmoniens turnéer utenbys gikk til Trondheim. I april 1923 ble det det første radioprogram i Norge kringkastet fra Tryvannshøgda, tett fulgt av den første radiokonserten. Våren 1925 fikk Det Norske Kringkastingsselskap konsesjon på driften i Oslo-området, og samme år forelå en kontrakt mellom Kringkastingsselskapet og Filharmonisk Selskap om konsertoverføring hver fredag kl. 20.00.
Sesongen 1924–25 var preget av en rekrutteringskrise etter at femten av de utenlandske musikerne sluttet. Bolig- og lønnsforholdene var langt bedre i andre europeiske land, og der ble også klassiske musikere behandlet med adskillig større respekt. Blant de nye ansatte var cellisten Karl Andersen. H. H. van der Vegt overtok som 1. konsertmester etter Hugo Kolberg, og i Vegts sted kom den tyske bratsjisten Hugo Kramm, fra konsertmesterstillingen i Harmonien. Vegt forlot orkestret allerede neste sommer og overlot 1. konsertmesterplassen til den franske fiolinisten Robert Soëtens. Soëtens er i dag trolig mest kjent for sin urframførelse av Sergej Prokofjevs ''Fiolinkonsert nr. 2 i g-moll'' i Madrid i 1935.
I sesongen 1927–28 hadde orkesteret igjen store økonomiske problemer etter at statsstøtten var blitt ytterligere redusert. Samme sesong ble Issay Dobrowen ny sjefdirigent, og Max Rostal, den senere storfiolinist og internasjonalt anerkjente pedagog, ble ny l. konsertmester. Allerede sesongen etter ble Rostal kalt som professor i Berlin, og Ernst Glaser overtok stillingen. Glaser spilte i orkestret fram til 1969. Orkesterets første utenlandsturné fant sted vinteren 1927 og gikk til Stockholm med Georg Schnéevoigt som dirigent.
1930-årene
Økonomiske nedgangstider førte til nye kutt i de offentlige tilskuddene, og i 1932 var orkesterets økonomi så dårlig at det var på randen av nedleggelse. Orkestermusikernes lønninger måtte atter en gang kuttes, og det ble jobbet iherdig med å trekke til seg nye publikumsgrupper til konsertene. Kringkastingen ble Filharmonisk Selskaps redningsplanke, og orkesteret ble i 1934 kontraktsmessig forpliktet til kringastingstjeneste som et fast kringkastingsorkester, en ordning som varte helt fram til 1946. Orkesteret ble delt i to grupper, som byttet på å spille i kringkastingen på toppen av sine ordinære konserter for Filharmonisk Selskap. Orkesterets «trengselstid» var endelig over i 1938 da ti store bedrifter tegnet seg for store pengebeløp for billetter til sine ansatte.
Fallout 2
Fallout 2: A Post-Nuclear Role Playing Game er et rollespill med åpen verden, utviklet av Black Isle Studios og publisert av Interplay i september 1998. Spillet er oppfølgeren til det originale Fallout.
Oslo-Filharmonien
1930-årene
Sjefdirigent Issay Dobrowen var stadig mer etterspurt som gjestedirigent utenfor Norges grenser, spesielt i USA og Storbritannia. Og etter noen uheldige programkollisjoner, der Dobrowen heller valgte å prioritere utenlandske oppdrag framfor Filharmonisk Selskap, ble det av bevilgende myndigheter forlangt en mer tilstedeværende kunstnerisk ledelse. I 1931 overtok derfor Odd Grüner-Hegge og Olav Kielland sjefdirigentrollen i fellesskap. Men bare etter noen få år ønsket styret å gå vekk fra en delt kunstnerisk ledelse, og Olav Kielland ble fra 1933 foretrukket som sjefdirigent alene, begrunnet med at han hadde mer administrativ erfaring enn Grüner-Hegge.
Fallout 2
Historien begynner i 2241, 80 år etter Fallout, og 164 år etter den store krigen. Spillets hovedperson er en etterkommer etter «the Vault Dweller» som får i oppgave å redde sin stamme fra sult ved å finne en Garden of Eden Creation Kit, kalt GECK.
Fallout 2, i likhet med Fallout, fokuserer på konsekvensene av spillerens valg, og både problemene og løsningene i spillet er avhengig av hovedpersonens egenskaper og valg. Spillet fikk gode kritikker, men fikk samtidig kritikk for mange bugs da det kom ut.
Oslo-Filharmonien
1930-årene
Et av de musikalske høydepunktene på 1930-tallet var Igor Stravinskijs opptreden som gjestedirigent i 1931. Besøket ble behørig omtalt i både norsk og utenlandsk presse og var til stor inspirasjon for norsk musikkliv. Nesten like stor interesse vakte besøket til Paul Hindemith samme år, som var solist i sitt eget verk, ''Kammermusikk nr. 5 for bratsj og orkester'', og i en konsert av Vivaldi. Av øvrige solister på 1930-tallet hører Wilhelm Kempff, Erna Berger, 13-årge Ida Haendel, Casadesus og Piatigorsky. Blant gjestedirigentene finner man navn som Bruno Walter, Erich Kleiber og Sir Adrian Boult. Mye omtalt var også besøket til Wilhelm Furtwängler, som dirigerte Filharmonisk Selskaps Orkester 1. april 1940, en knapp uke før den tyske invasjonen.
Fallout 2
Attributer
Fallout bruker et system for å skape figurer som har navnet SPECIAL. SPECIAL er et akronym, og står for Strength, Perception, Endurance, Charisma, Intelligence, Agility og Luck. Dette er de syv grunnleggende attributene i spillet. De brukes til å bestemme hvilke ferdigheter og perks figuren får.
Ferdigheter
Det finnes 18 forskjellige ferdigheter (skills) i spillet, rangert fra 0 til 200 %. Startverdiene for ferdigheten når man begynner spillet, på erfaringsnivå 1, avgjøres i henhold til hvordan poeng ble fordelt i SPECIAL. Størsteparten av ferdighetene havner under 0 til 50 %. Hver gang spilleren går opp ett nivå gis ferdighetspoeng, som kan brukes til å forbedre ferdigheter. Antallet poeng er 5 poeng + det dobbelte av intelligence. Spilleren kan velge å "tagge" tre av de atten ferdighetene, og disse vil forbedres dobbelt så raskt som de andre.
Bøker
Det finnes bøker rundt omkring i spillet, og disse kan forbedre ferdighetene Small Guns, First Aid, Science, Repair og Outdoorsman opp til maks 91%. Bøker er sjeldne i begynnelsen av spillet. Vault City og San Francisco er gode steder å finne bøker.
Oslo-Filharmonien
1940-årene
Blant de største konsertbegivenhetene under andre verdenskrig hører 100-årsmarkeringen av Edvard Griegs fødsel i 1943 med til sammen fem konserter fra 7. til 12. juni.
Fallout 2
Tool og Lockpick
Lockpicks gjør det enklere å låse opp dører. Merk at alle dører ikke er kodet for bruk av lockpick, og bonusene kan variere. Vanlgivis ligger den mellom 20 og 40%, men kan variere mellom 10 og 50%.
Oslo-Filharmonien
1940-årene
Første konserter etter krigen fant sted i Nationaltheatret den 8., 9. og 10. juni med kongen til stede. I sesongåpningen den 10. september ble Olav Kielland møtt av pipekonsert fra publikum. Kielland hadde i 1940 vært medlem av Quisling-regjeringens «konsultative råd» sammen med Per Reidarson, David Monrad Johansen og Geirr Tveitt. Og selv om Kielland etter krigen ble frikjent av et myndighetsoppnevnt råd, var det tydeligvis ikke glemt av et rasende publikum. Kielland valgte derfor å fratre som kunstnerisk leder, og Odd Grüner-Hegge tok over. Imidlertid ble ni av orkesterets 57 meldemmer fjernet fra sine stillinger for sitt samarbeid med okkupasjonsmakten. Den tidligere solofløytisten Rolf Schüttauf, som i 1940 trådte ut av Filharmonisk Selskap for å bli medlem av Gestapo, hadde blitt skutt. Alfred Fidjestøl hevder imidlertid i sin bok fra 2019 at orkesteret aldri tok et egentlig oppgjør med krigen: «Man ofret de som ofres måtte, men tok aldri en debatt om selskapets rolle og hvilke valg institusjonen gjorde.»
Fallout 2
Kjennetegn og perks
Når man lager en figur, kan spilleren velge mellom to valgfrie kjennetegn for sin figur. Dette er spesielle bakgrunnshistorier for figuren. Disse har stor effekt på spillet. De inneholder vanligvis en positiv og en negativ effekt. Man finner dem under "Perks" i menyen. Når man har valgt et kjennetegn, er det umulig å endre, med unntak om man tar en perk ved navn "Mutate", som lar en endre kjennetegn én gang.
Perks er spesielle elementer i nivåsystemet. Hvert tredje nivå, (eller fjerde om figuren har valgt "Skilled" kjennetegnet) får spilleren velge en Perk. Disse gir spesielle effekter, som man ikke kan få ved å bare ta firguren opp et nivå, som for eksempel ved å la spilleren gjøre mer per runde. I motsetning til kjennetegn har Perks bare positive effekter.
Endringer fra Fallout 1
Fallout 2 har et mye bredere spekter av gjenstander, våpen og armering i forhold til Fallout 1. Mesteparten av gjenstandene fra Fallout 1 finnes, men gjerne med andre versjoner som var oppgradet. For eksempel, Minigun fikk nå to andre versjoner også, Avenger og Vindicator minigun. Prisene i butikker steg også, noe som gjorde at man måtte samle mer på gjenstander man fant. I tillegg til gamle, oppgraderte våpen, ble mange nye våpen, til alle forskjellige grener innen slåssing, introdusert. Dette gjorde at ingen enkeltgrener var best. Det ble også lagt til mange flere fiender.
Oslo-Filharmonien
1950-årene
Krigsårene hadde satt landet i nærmest kulturell isolasjon, og mye av det som ble komponert i disse årene ble værende i komponistenes skrivebordskuffer fram til krigens slutt. De første årene etter krigen ble det derfor bragt en mengde ny norsk musikk fram i lyset, og i løpet av de ti første årene etter krigen hadde Filharmonisk Selskap hele sytti ur- og førstegangsframførelser av norske komponister. Også ny musikk av utenlandske komponister ble presentert for Oslo-publikummet, og i 1953 ble ISCM-festivalen avholdt i Oslo med en serie urframførelser.
Fallout 2
Endringer fra Fallout 1
Skills starter mye lavere en i det originale spillet, og de forskjellige skillsene har mer viktighet. Skills som Unarmed, Doctor og Traps ble knapt brukt i Fallout 1, men nå brukes alle til en viss grad. Maksnivået på skill steg fra 200 til 300%. En annen merkbar endring i skills var at man trenger flere skill points for å oppgradere etter at man når 100%, og opp til seks etter 200%. Unarmed ble endret mye, ved å legge til forskjellige typer slag og spark som er avhengige av spillerens nivå og attributer. Flere nye Perks ble lagt til, mens mesteparten av Perks fra Fallout 1 ble beholdt.
Oslo-Filharmonien
1950-årene
I 1952 ble Filharmonisk Selskaps Venner stiftet, som gjennom 50- og 60-årene bidro til finansieringen av gjestedirigenter og solister som Filharmonisk Selskap ellers ikke ville hatt råd til.
Fallout 2
Endringer fra Fallout 1
Karma fikk selskap av Reputation i Fallout 2. Mens Karma påvirker figuren hele tiden, har Reputation noe å si på hvordan man blir mottatt i en enkelt by. Mens Karma endrer seg av å gjøre gode eller snille ting i hele spillet, så endrer Reputation seg ved å hjelpe en by, vanligvis gjennom subquests. Som i Fallout 1 så reagerer gode og snille NPC-er forskjellig til spilleren i forhold til Karmaen. Spilleren kan også nå forskjellige titler (Gigolo, Made Man, Slaver) basert på sine handlinger. Disse påvirker også hvordan folk oppfører seg mot spilleren.
Oslo-Filharmonien
1950-årene
Av konsertbegivenheter på 1950-tallet kan nevenes friluftskonserten på Jordal Amfi med Elisabeth Schwarzkopf og Jussi Björling som solister, som tiltrakk seg et publikum på 7000 mennesker med kong Håkon i spissen. I 1951 gjestet Eugene Ormandy orkesteret med Nathan Milstein som solist i et rent Brahms-program, og i 1955 fikk orkesteret besøk av Sir Thomas Beecham.
På 1950-tallet startet også orkesteret for alvor sin turnévirksomhet. Først med en Sørlandsturné i 1951, deretter en omfattende Nord-Norge-turné i 1952. 1950-tallet var også tiåret da orkesteret klarte å hevde seg internasjonalt med en plateinnspilling for første gang. Innspillingen av Wagners Götterdämmerung med Kirsten Flagstad blant solistene og Øivin Fjeldstad som dirigent fikk meget rosende omtale i det britiske platetidskriftet Gramophone.
Fallout 2
Endringer fra Fallout 1
I det originale Fallout løste man vanligvis oppdrag man fikk i en by, i den byen, mens bare et par tvang spilleren til å reise. Byene, som var ganske isolerte med unntak av handelsmenn, brydde seg kun om sine egne problemer. I Fallout 2 har byene mye kontakt med hverandre, og med det unntaket fra Klamath, vil handlinger i en by påvirke andre, og oppdrag vil ofte tvinge spilleren til å reise fram og tilbake mellom steder for å drepe fiender og levere meldinger og gjenstander.
Oslo-Filharmonien
1960-årene
I 1962 trakk Kirsten Flagstad seg fra stillingen som operasjef ved Den norske opera, og Odd Grüner-Hegge ble hennes etterfølger. Den ledige stillingen som sjefdirigent for Filharmonisk Selskaps Orkester ble avertert internasjonalt, og det kom inn totalt 96 søknader fra 21 land. Valget falt på Øivin Fjeldstad, som var eneste søker fra Norge, og svenske Herbert Blomstedt. Grunnen til delingen av rollen var en ny avtale med NRK som forpliktet til et visst antall studioproduksjoner. Begge dirigentene var godt kjente for orkesteret fra før, Fjeldstad hadde debutert der allerede i 1931, Blomstedt i 1961.
Med støtte fra Utenriksdepartementet og Oslo kommunne gjennomførte orkesteret i 1962 sin første utenlandsturné siden 1920-tallet, som omfattet Danmark, Tyskland og Nederland. Begge dirigentene var med. Neste utenlandsturné gikk til Hellas i 1965.
Fallout 2
Endringer fra Fallout 1
Spillets tema var R-rated, med dop og prostitusjon som viktige elementer, og dopet "Jet" er viktig i et subplot. I løpet av spillet kan spilleren bli med i mafiaen, bli pornostjerne, gifte seg og deretter skille seg, og i omtrent hver by er den en prostituert en kan ligge med. Slaveri er også viktig, og spilleren kan enten bli slavedriver, og jobbe med dem, eller bli med i motstanderne deres (for eksempel New California Rangers) som prøver å bli kvitt slaveri. NPC-er kan bli kjøpt og solgt som slaver i løpet av spillet.
Oslo-Filharmonien
1960-årene
Sesongen 1959–60 kom det i stand et samarbeid med foreningen Ny Musikk som resulterte i en rekke urframførelser av verker fra den yngre generasjonen norske komponister. Disse komponistene var mer orientert mot nye strømninger i Sentral-Europa enn den norske linjen som da var dominerende hos den eldre generasjonen. Blant urframførelsene hører Finn Arnestads Fiolinkonsert (59–60), Finn Mortensens «Evolution» (62–63) og Pianokonsert op. 25 (65–66), Knut Nystedts «Collocations» (64–65), Egil Hovlands «Lamenti» (1964) og Arne Nordheims «Canzona» (61–62) og «Epitaffio» (64–65). En del av de nye verkene virket fremmedartede for filharmonikerne. I 1968 ble det skapt en del medieomtale da orkestermusikerne nektet å framføre Sigurd Berges «B for orkester», som krevde at musikantene skulle klappe i hendene, banke på fiolinlokkene, mumle med og nynne planlagte strofer.
Fallout 2
Endringer fra Fallout 1
Det er også mye vanskeligere å utføre et Speedrun en det var i Fallout 1. I Fallout 1 kunne spilleren gå rett til Millitærbasen og ødelegge den, for så å reise til the Cathedral og gjøre det samme der. I Fallout 2 kan man ikke nå den siste basen før en databit fra Vault 13 er funnet, og Vault 13 kan ikke bli funnet før man har gjort ett av to oppdrag, noe som gjør at man trenger å slåss mye, som gjør disse oppgavene vanskelige for nye figurer. (Merk: Det er mulig å unngå Vault 13 og databiten med en dum figur, du kan for eksempel bruke Psycho for å sette ned intelligensen midlertidig). Man kan rekruttere allierte for kampen, men man kan ikke unngå å konfrontere Frank Horrigan, spillets siste utfordring, i Fallout 2. Til tross for disse faktorene, ble spillet slått i løpet av 17:51 på en video publisert hos Speed Demos Archive.
Oslo-Filharmonien
1970-årene
I 1969 tok gresk-tyske Miltiades Caridis over som sjefdirigent etter Blomstedt og Fjeldstad. Blomstedt hadde året før gått over til Danmarks Radios Symfoniorkester mens Fjeldstad ønsket å gi seg. Hans første konsert som sjefdirigent i september 1969 markerte samtidig orkesterets 50-årsjubileum. På programmet sto Konsert for orkester av Caridis’ erklærte favorittkomponist, Béla Bartók. Caridis jobbet iherdig for å utvide orkesterets repertoar, og introduserte komponister som Henze, Ligeti, Poulenc, Milhaud, Janácek og Walton. Av viktige førstegangsframførelser hører Mahlers ''Symfoni nr. 3, Bruckners Symfoni nr. 8 og Richard Strauss’ En alpesymfoni''. Caridis var også en forkjemper for samtidsmusikken, og for sin innspilling av orkestermusikk av Fartein Valen vant orkesteret sin første Spellemannpris i kategorien «Årets seriøse plate» (1972).
Fallout 2
Setting
På slutten av det originale Fallout blir The Vault Dweller sendt i eksil fra sitt eget hvelv av "The Overseer", da fordi "The Vault Dweller" hadde vært så lenge utenfor hvelvet. Siden han ikke kunne reise hjem, reiste han, sammen med villige kompanjonger, lenger nord. Etter hvert startet de sin egen lille landsby, Arroyo, hvor Oregon sannsynligvis en gang var. Åtti år har gått siden det originale Fallout, og "The Vault Dweller" er død.
Oslo-Filharmonien
1970-årene
Finske Okko Kamu var 29 år gammel da han overtok som sjefdirigent i 1975. Han var allerede en merittert dirigent, og hadde i 1969 vunnet den prestisjetunge Herbert von Karajan-konkurransen. Orkesteret hadde på dette tidspunktet 77 musikere. Blant høydepunktene i Kamus periode hører åpningskonserten i Oslo konserthus den 22. mars 1977. Programmet besto av Klaus Egges ''Symfoni nr. 2'', «Opening» av Oddvar S. Kvam og «čSv» av John Persen. I 1978 ledet han orkesteret i en omfattende USA-turné som blant annet inkluderte en konsert i Carnegie Hall. Året før gjennomførte han og orkesteret en turné til Nordkalotten med blant andre Åse Nordmo Løvberg som solist. Hans avskjedskonsert som sjefdirigent ble avholdt under Festspillene i Bergen i 1979, der orkesteret hadde sin første gangs framførelse av Mahlers Symfoni nr. 8.
Fallout 2
Setting
I perioden etter "The Vault Dweller" ble sendt i eksil, har en ny gruppe dukket opp. The New California Republic, forkortet til NCR, samler de sørlige byene og sprer seg nordover. En mystisk organisasjon, "enklaven", med svært avansert teknologi, dukker opp med ujevne mellomrom. Dopet Jet, med en avhengighetsrate på nesten 100%, fører det til at mange blir rusmiddelavhengige og trekker til byen New Reno for å få billig Jet.
Historie
I løpet av 2241, led Arroyo under sterk tørke. I møte med vanskelighetene ber de eldre i landsbyen en etterkommer etter "The Vault Dweller", referert til som the Chosen One om hjelp, ved å finne et Garden of Eden Creation Kit (GECK) for landsbyen. GECK er noe som de tror kan gjøre Arroyo om til en oase i ørkenen, kalt "the wasteland".
Oslo-Filharmonien
1979–2002 : Jansons-perioden
Jansons hadde høye kunstneriske ambisjoner både på egne og orkesterets vegne. Han ønsket å gjøre Oslo-Filharmonien til et europeisk topporkester. Dette ville i første omgang kreve at orkesteret fikk en standard symfoniorkesterbesetning på minst 96 musikere fra de 81 musikerne orkesteret hadde i 1979. Jansons hadde også en klar visjon for hvordan han skulle skaffe Oslo-Filharmonien internasjonal anerkjennelse: dels skulle det skje gjennom utstrakt turnévirksomhet i utlandet og dels gjennom plateinnspillinger. Da Jansons og orkesteret gjorde sin første utenlandsturné til England i 1982 var orkesteret et relativt ubeskrevet blad. Men da de returnerte i 1984 var interessen stor, og konsertene fikk strålende omtale i britisk presse. Turnéen falt sammen med utgivelsen av Tsjajkovskijs ''Symfoni nr. 5 på platemerket Chandos'' høsten 1984, som vakte betydelig internasjonal oppmerksomhet og var starten på orkesterets platesuksess på Chandos og senere EMI. Året etter fulgte Jansons og orkesteret opp med en turné til Tyskland, Sveits og Østerrike, med en konsert i et utsolgt Musikverein i Wien som høydepunkt. Konserten var meget vellykket og anmelderne i pressen i Wien kunne konstatere: «Et meget godt orkester» Turnésuksessen fortsatte med en USA-turné i 1987 og en Japan-turné i 1988.
Fallout 2
Historie
Spilleren får rollen som "den utvalgte", og blir utstyrt med sin slektnings jumpsuit, en RobCo PIPBoy 2000, en Vault 13 vannflaske, og litt penger for å starte oppgaven sin.
Historien i Fallout 2 endrer seg noe avhengig av hvilke valg spilleren gjør. Selger man for eksempel sin venn Sulik som slave velger man side i en konflikt som påvirker spillet. Mulighetene i spillet påvirkes også av evnene og ferdighetene "den utvalgte" har, og er man mann, er oppvakt og har lest medisin kan man få donere sæd i Vault City, og er man i tillegg karismatisk og veltalende kan man få en date med forskningsassistenten.